
СЕРІК АҚСҰҢҚАРҰЛЫ – ақын, Қазақстан Жазушылар Одағының мүшесі, Қазақстанның еңбек сіңірген қайраткері. 
Өңірлік БАҚ-та және Қазақстан Жазушылар одағының Қарағанды бөлімшесінде қызмет атқарған. 


Өмірбаян
1950 жылы 29 наурызда бұрынғы Жезқазған облысы Ақтоғай ауданы Қызыларай ауылдық округінің Қызыларай ауылында дүниеге келген. Арғын тайпасының Қаракесек руының Қырғыз тармағынан шыққан. 
1980 жылдан бастап – Қазақстан Жазушылар Одағының мүшесі. 
2015 жылдан бастап – PEN International (әр түрлі әдеби жанрларда жұмыс істейтін кәсіби жазушыларды, ақындар мен журналистерді біріктіретін халықаралық құқық қорғау үкіметтік емес ұйымы) мүшесі.
Еңбек жолын 1967 жылы ауыл шопаны болып бастаған.
1974-1981 жылдары – Ақтоғай және Талды аудандары газеттерінің тілшісі. 
1989-1990 жылдары – Қарқаралы ауданының «Коммунизм таңы» газетінің бөлім меңгерушісі. 
1990 жылдан бастап – Қазақстан Жазушылар одағының Қарағанды облысаралық бөлімшесінің жауапты хатшысы, «Орталық Қазақстан» газетінің бас редакторының әдебиет жөніндегі кеңесшісі. 
15 кітап пен екі томдық таңдаулы шығармалар жинағының авторы. Оның өлеңдері орыс, украин, түрік, және қырғыз тілдеріне аударылған.
Евгений Евтушенко, Андрей Вознесенский, Анна Ахматова, Марина Цветаева, Роберт Рождественский, Назым Хикмет және т.б. атақты авторлардың шығармаларын орыс тілінен қазақ тіліне аударған.
Шығармалары мен жинақтары
· «Көктем тынысы» (1976)
· «Жез тасқын» (1980)
· «Қарлығаш» (1981)
· «Жиырмасыншы ғасырдың жиырма сәті» (1984)
· «Қызыларай» (1990)
· «Ғасыр кардиограммасы» (1991)
· «Адам-Ата — Хауа Ана» (2000)
· «Төбемнен жаухар жауып тур» (2005)
· «Өмір деген - күнді айналу» (2005)
· «Қыпшақ қиссасы» (2008)
· «Қара орман» (2012)
· «Ұзан» (2014)
· «Моцарт пен Сальери» (2015)
· «Көкейімде Күлтегіннің жазуы» (2015) және т.б.
Марапаттары мен атақтар
· «Қазақстанның еңбек сіңірген қайраткері» құрметті атағы
· «Алаш» халықаралық әдеби сыйлығы (Қазақстан Жазушылар Одағы) 
· Қарағанды облысының Қарағанды қ., Ақтоғай және Қарқаралы аудандарының «Құрметті азаматы» атағы.
· 2015 (30 қазан) – Қазақстан Республикасының әдебиет және өнер саласындағы президенттік стипендиясы. 
· 2020 (28 тамыз) – «Қарағанды қаласының Құрметті азаматы» атағы 
· 2020 (8 қыркүйек) – мемлекеттік тілді дамытуға қосқан үлесі үшін Қарағанды облысы әкімінің «Тіл жанашыры» арнайы сыйлығы
· 2020 (8 желтоқсан) – «Көкейімде Күлтегіннің жазуы» өлеңдер жинағы үшін Қазақстан Республикасының әдебиет және өнер саласындағы Абай атындағы мемлекеттік сыйлығы  
Қазақ әдебиетінің, мемлекеттік тілдің және Қарағанды облысының мәдени-рухани өмірін дамытуға елеулі үлес қосты.

